**ZAPISNIK**

**1. redovite sjednice Fakultetskoga vijeća Filozofskog fakulteta u Zagrebu**

**održane 16. listopada 2019. u Vijećnici, s početkom u 9 sati**

**PRISUTNI:**

dr. sc. R. Geld, dr. sc. A. Starčević, dr. sc. J. Tomić, dr. sc. M. Grdešić, dr. sc. A. Zlatar Violić, dr. sc. B. Oblučar, dr. sc. V. Karlić, dr. sc. I. Baković, dr. sc. M. Grčević, dr. sc. S. Kos, dr. sc. I. Peruško Vindakijević, dr. sc. B. Barčot, dr. sc. O. Timko Đitko, dr. sc. K. Šojat, dr. sc. M. Tadić, V. Grabovac, dr. sc. G. Kardaš, dr. sc. K. Katalinić, dr. sc. V. Kursar, dr. sc. N. Jovanović, dr. sc. I. Bratičević, dr. sc. E. Pletikos Olof, dr. sc. M. Liker, dr. sc. K. Mićanović, dr. sc. T. Bogdan, dr. sc. L. Molvarec, dr. sc. I. Brković, dr. sc. T. Komar, dr. sc. M. Rajković Iveta, dr. sc. T. Petrović Leš, dr. sc. D. Tončinić, dr. sc. R. Šošić Klindžić, dr. sc. M. Bilandžić, dr. sc. I. Landripet, dr. sc. K. Kardov, dr. sc. H. Jurić, dr. sc. I. Zagorac, dr. sc. L. Bogdanić, dr. sc. Z. Komar, dr. sc. M. Bartulović, dr. sc. I. Markić, dr. sc. Z. Sikirić, dr. sc. N. Štefanec, dr. sc. I. Ograjšek Gorenjak, dr. sc. M. Jurković, dr. sc. D. Šourek, dr. sc. G. Kuterovac Jagodić, dr. sc. N. Jokić Begić, dr. sc. M. Tadinac, dr. sc. M. Tonković, dr. sc. M. Banek Zorica, dr. sc. K. Pavlina, dr. sc. A. Ščukanec, dr. sc. S. Turković, dr. sc. K. Radoš-Perković, dr. sc. N. Filipin, dr. sc. G. Bikić-Carić, dr. sc. M. Bojić, dr. sc. L. Orešković Dvorski, dr. sc. D. Dubravec Labaš, P. Barbarić, Z. Glavaš, dr. sc. J. Spreicer, K. Vugdelija, N. Tomašegović, M. Ružojčić, mr. sc. A. Fabrio, V. Novosel (69)

**Studenti:** A. Dulibić, I. Jakić, F. Kučeković, H. Samaržija, N. Trkovnik, R. Zuljani, T. Karlić, M. Škrobar, T. Rajković, M. Dakić, V. Drača, K. Jurak, D. Poljak (13)

**Dekanica:** dr. sc. Vesna Vlahović-Štetić (1)

**Prodekan za organizaciju i razvoj**: dr. sc. Dean Duda (1)

**Prodekan za znanost i međunarodnu suradnju**: dr. sc. Dragan Bagić (1)

**Prodekanica za nastavu i studente**: dr. sc. Tanja Bukovčan (1)

**Prodekanica za studijske programe i cjeloživotno obrazovanje:**

doc. dr. sc. Zrinka Božić Blanuša (1)

**Prodekan za poslovanje:** dr. sc. Mateusz-Milan Stanojević (1)

**Glavna tajnica:** D. Vuković

**ODSUTNI:**

dr. sc. N. Budak, dr. sc. P. Marković, dr. sc. D. Babić (3)

**Studenti:** D. Gaščić (1)

**Tajnica:** I. Benaković

Sjednici predsjedava dekanica prof. dr. sc. Vesna Vlahović-Štetić.

Od ukupno 92 člana Fakultetskoga vijeća sjednici je bilo nazočno 87 članova, odnosno natpolovična većina (47) potrebna za održavanje sjednice i donošenje pravovaljanih odluka

Dekanica prof. dr. sc. Vesna Vlahović-Štetić otvorila je 1. sjednicu Fakultetskoga vijeća u akad. god. 201/2020. i pozdravila nazočne, a posebno nove članove Vijeća.

Minutom šutnje odana je počast mr. sc. Klari Gönc Moačanin, višoj lektorici Odsjeka za indologiju i dalekoistočne studije.

Svečano su uručene potvrde o izboru u znanstveno nastavno zvanje redovitog profesora dr. sc. Neveni Škrbić Alempijević, dr. sc. Zrinki Nikolić Jakus i dr. sc. Borisu Olujiću.

Izmjene i dopune dnevnog reda:

Dekanica je predložila da se točka 40. skine s dnevnog reda i vrati stručnom povjerenstvu na doradu jer je izvještaj napisan za izbor u znanstveno-nastavno zvanje, a radi se o izboru u znanstveno zvanje.

Fakultetsko vijeće javnim je izjašnjavanjem jednoglasno prihvatilo predloženi dnevni red uz navedenu izmjenu.

**Ad 1.** Kod verifikacije zapisnika ispravljena je točka 87. Bilo je pogrešno najavljeno da se traži angažiranje ugovorne lektorice za akad. god. 2020/2021., a radi se o odobrenju za tekuću akademsku godinu.

Fakultetsko vijeće javnim je izjašnjavanjem jednoglasno prihvatilo zapisnik 11. sjednice Fakultetskog vijeća održane 18. rujna 2019. uz navedenu izmjenu.

**Ad 2.**

Obavijesti dekanice:

* Dekanica je izvijestila da će se na Fakultetu provesti reakreditacija u 2020. godini. Zbog reforme studijskih programa poslana je molba reakreditacijskom savjetu Agencije za znanost i visoko obrazovanje da se taj postupak odgodi. Akreditacijski savjet je donio odluku da se postupak odgađa, ali za kraj kalendarske godine 2020. S obzirom na navedeno, paralelno s izradom studijskih programa radit će se na pripremi reakreditacije, ali drugom metodologijom nego prošli puta kada je svaki odsjek pisao svoju samoanalizu i iz tih analiza izrađena je fakultetska samoanaliza. Sada će se osnovati povjerenstvo koje će otići na edukaciju i nakon toga raditi na samoanalizi, a od odsjeka će tražiti podatke koji su im potrebni da napišu taj dokument. Nadalje, posljedica ulaska u postupak akreditacije koju se ne smije ignorirati je da Pravilnik o reakreditaciji, ali jednako tako i Saborski odbor za kvalitetu sveučilišta iz 2017., propisuju da nositelji kolegija mogu biti isključivo nastavnici u znanstveno-nastavnim zvanjima. Trenutno na Fakultetu postoje situacije u kojima nositelji nisu u znanstveno-nastavnom zvanju te se mole pročelnici da za sljedeći semestar to izmijene u izvedbenim planovima i dostave Povjerenstvu za osiguravanje kvalitete koje će tu izmjenu provesti.

Dr. sc. D. Dubravec Labaš postavila je pitanje što će biti s lektorima i višim lektorima koji su nositelji kolegija.

Dekanica je odgovorila da ostaju i dalje izvođači.

Povela se rasprava u kojoj je dr. sc. D. Dubravec Labaš istaknula da su lektori nositelji, a ne samo izvođači te da je to specifičnost ove ustanove i postavila pitanje tko će se izboriti za nastavna zvanja ako ne Fakultet. Dekanica je navela da se o tome može još razgovarati i složila se da su lektori i lektorski poslovi ipak izdvojena kategorija. Za Centar za strane jezike će se još provjeriti i nakon toga još s njima razgovarati, a svi ostali standardni kolegiji na odsjecima odnosno Fakultetu moraju imati nositelje u znanstveno-nastavnim zvanjima.

* Nadalje je dekanica izvijestila o upisima u prve godine studija te istaknula da se jesenski rok pokazao spasonosnim za neke grupe. Zamolila je da se informacije o upisima prokomentiraju na odsjecima i da svaki odsjek vidi kako stoji, da se o tome razmišlja dugoročno i kad je riječ o prijemnom ispitu odnosno razredbenom postupku za Fakultet, ali i kad je riječ o kadrovima jer naglašava da se ne može kadrovski ekipirati one odsjeke koji nemaju studenata. Također treba razmisliti i što se sve može poduzeti da se privuče studente. Uprava je poduzimala neke akcije, ali očito je da se i sami studiji moraju pokrenuti i predlagati daljnje akcije.

Dr. sc. M. Tadinac postavila je pitanje hoće li se na Vijeću raspravljati prije nego se Sveučilištu dostave kvote za sljedeću akademsku godinu jer smatra da ima nekih nevjerojatnih nelogičnosti kad se uspoređuje preddiplomski i diplomski studij. Na nekim grupama su kvote za diplomski studij gotovo dvostruko veće nego za preddiplomski i onda ostanu skoro 50% nepopunjeni.

Dekanica navodi da je to posljedica ideje koje su se svi držali, a to je da diplomski studij treba biti jednak ili čak veći od preddiplomskog s idejom da će studenti doći na diplomski studij na Filozofski fakultet, međutim, to se ne događa iz više razloga. Na današnjoj sjednici se neće raspravljati o kvotama, nego samo o uvjetima, a i smatra da je pitanje ima li smisla neke kvote u ovom trenutku smanjivati. Npr. namjerno je ostavljena kvota na indologiji zato što je namjera u budućim studijskim programima aktivirati jedan novi studijski program koji će se dijeliti na dva, a to su japanologija i sinologija i još posebno indologija, tako da se čuva ta kvota jer je uvijek teže izboriti veću kvotu nego dobiti smanjenje.

Dr. sc. Božić Blanuša nadovezala se i istaknula da se ukupna kvota čuva zbog novih studijskih programa koji će nastati kroz proces reforme.

Obavijesti prodekana dr. sc. Bagića:

* Prijava na natječaj za projekte Europskog socijalnog fonda za unapređenje stručne prakse vrlo je uspješno prošla proces procjene kvalitete, dobiveno je 108 od 110 mogućih bodova i projekt će biti odobren za financiranje. Ukupna vrijednost projekta je oko 3,8 milijuna kuna, a svrha je unapređenje stručne prakse i provedba stručne prakse. Konkretno, aktivnosti za unapređenje stručne prakse nastavničkih smjerova, razvoj sustava edukacije mentora u školama, razvoj partnerskog odnosa sa školama kao vježbaonicama. Osim toga, niz aktivnosti za unapređenje stručne prakse u nenastavnim smjerova. Od uopće uspostave kontakata s mogućim vježbaonicama, tvrtkama, udrugama, organizacijama gdje bi studenti nenastavničkih smjerova mogli provoditi stručnu praksu. Također aktivnosti edukacije mentora u tim vježbaonicama itd. Planirana su i značajna sredstva za provedbu stručne prakse uključujući i terensku nastavu. U projekt su uključena i barem dva radna mjesta koja će zapravo biti u funkciji same provedbe stručne prakse i organizacije. Jedno bi trebalo biti vezano uz Centar za razvoj karijera, a drugo uz Ured za kvalitetu. Uprava se nada da će proces ugovaranja projekta ići brzo i da će već krajem ove godine krenuti provedba projekta što je važno zato što bi onda aktivnosti koje su vezane za izmjene studijskih programa odnosno uvođenje stručnih praksi i učenje kroz rad studijske programe se dobro uklopilo u reformu studijskih programa. U okviru projekta je planirana i uspostava klinike Filozofskog fakulteta koja bi trebala biti projekt kroz koji bi studenti pružali neku vrstu usluga u zajednici i na taj način razvijali svoje stručne kompetencije, a ujedno bi i Fakultet na neki način izašao u neposrednu zajednicu i uspostavio odnose.

Obavijest prodekana dr. sc. D. Dude:

* Prodekan moli da se neodržavanje nastave javi mailom na prodekan.organizacija@ffzg.hr kako bi se prostorija mogla iskoristiti u druge svrhe.

**Ad 3.** Dekanica je otvorila raspravu o izvještaju o radu u akad. god. 2018/2019.

Dr. sc. N. Jovanović postavio je pitanje gdje je dostupan Postupovnik standardnih procedura studiranja.

Dr. sc. T. Bukovčan navodi da je dostupan kod tajnica odsjeka i kod pročelnika. S obzirom na promjene pročelnika poslat će ga ponovno na mailing listu pročelnika.

Nadalje je dr. sc. N. Jovanović postavio pitanje vezano za strukturu zaposlenika Fakulteta te istaknuo da trenutna struktura gdje Fakultet ima 124 redovita profesora, 73 izvanredna, 153 docenta i 108 asistenata nije ono čemu se teži u sustavu.

Dekanica ističe da je takva struktura rezultat i dugogodišnjih okolnosti, a i rada Fakulteta, Navodi da je problem s izvanrednim profesorima dugoročan i da očekuje da će dio ljudi napredovati, a ono što nije poznato je vezano za redovite i redovite profesore u trajnom zvanju odnosno kako će izgledati novi Zakon o radu. Ako se usvoji da se radi do 68. godine može se računati da će se povećati broj redovitih profesora. Zaključuje da je situacija takva da će Fakultet kao institucija starjeti, koeficijenti su ograničeni i otvaraju se tako da netko ode s Fakulteta. Nove koeficijente ne dobiva niti jedna sastavnica osim Hrvatskih studija i dugoročno će biti problem sa zapošljavanjem docenata.

Više nije bilo pitanje te je Fakultetsko vijeće javnim izjašnjavanjem jednoglasno donijelo sljedeću

**o d l u k u**

Prihvaća se izvještaj o radu o radu dekanice i uprave u akad. god. 2018/2019.

**Ad 4.** Dr. sc. N. Jovanović izvijestio je o sjednicama Vijeća DH područja i Senata. Na sjednici Vijeća DH područja postavio je pitanje vezano za temu doktorata na Hrvatskim studijima. Naime, tema doktorata je Aristotelova teologija pa je postavio pitanje koje su jezične kompetencije kandidata i mentora, međutim, od voditelja Hrvatskih studija nije dobio odgovor. Isto pitanje postavio je i na sjednici Senata. Nadalje, na sjednici Senata odlučeno je da se uputi primjedba na predloženu izmjenu Zakona o znanosti i visokom obrazovanju. Senat je dao primjedbu na to da se javna rasprava provodi istovremeno dok se procjenjuje učinak tog propisa, a ono što je Senat najviše zasmetalo jest što u tim predloženim izmjenama stoji da se može raditi do 68. godine, a najviše do 70. rođendana. Rektor je rekao da je to protuustavno, da se time oduzimaju stečena prava, da je protiv svih deklaracija EU itd. Prof. Paar s PMF-a predložio je da se izjava preformulira iz retoričkog pitanja u izjavu da će ta mjera zaustaviti pomlađivanje sustava, no to nije prihvaćeno. Slične primjedbe na zakonske propise imaju i medicinski fakulteti, u vezi s Kolektivnim ugovorom koji s jedne strane ne priznaje administrativne obaveze profesora, dok njihov Kolektivni ugovor u zdravstvu uopće ne priznaje činjenicu da su svi profesori. Nadalje je na sjednici iz kvote rektora predložen jedan izbor u počasno zvanje *professora emeritusa*, a radi se o dr. sc. Dragi Roksandiću, umirovljenom profesoru Filozofskog fakulteta. Predloženo je stručno povjerenstvo, a rektor je vezano za prijedlog rekao da je postupak na Filozofskom fakultetu pokrenut, ali se nije nastavio i da je on odlučio onda iz svoje kvote predložiti profesora u počasno zvanje. Dekanica je rektora upozorila da zapravo postupak nije ni počeo na što je rektor prilično ljutito reagirao i rekao da nije po zakonu to što se događa na Filozofskom fakultetu. Kod glasanja o prijedlogu predstavnici Filozofskog fakulteta su bili ili protiv ili suzdržani. Nadalje, pod točkom o izborima u znanstveno-nastavno zvanje dr. sc. J. Galjer izabrana je u redovitu profesoricu u trajnom zvanju, a u redovite profesore izabrani su dr. sc. T. Peruško, dr. sc. B. Pavelin Lešić, dr. sc. H. Jurić i dr. sc. I. Mikecin. Nadalje, raspravljalo se o financiranju znanstvenih časopisa, no u raspravi se nije došlo do rješenja. Bilo je izneseno pitanje hoće li Sveučilište na neki način financirati časopise koji imaju problema jer za njih nema natječaja na Ministarstvu. Uprava Sveučilišta smatra da treba vršiti pritisak na Ministarstvo te je stava da se Sveučilište neće time baviti. Nadalje, podnesen je izvještaj o upisima, ali nije bilo rasprave. Nakon oba upisna roka na sastavnice Sveučilišta u Zagrebu na Sveučilištu u Zagrebu ukupna je popunjenost 77,87%, a prošle godine bila je 84,38%. Pritom je popunjenost na razini redovitih studenata 84,85%, na izvanrednim studijima 52%. U prirodoslovnom području ukupna popunjenost je 81,5%, u tehničkom 73,3%, u biomedicinskom 96,9%, u biotehničkom 58,5%, u društvenom 81,93%, u humanističkom 73% i umjetničkom 85,24%, u kategoriji stručnih studija 58%. Nadalje, usvojena je odluka prema kojoj će mail adrese svih koji rade na fakultetu uključivati unizg.hr, a to je predloženo radi veće vidljivosti Sveučilišta u Zagrebu odnosno prepoznavanja identifikacije ljudi po adresama. Ponovno je najavljeno da se približava velika 350. obljetnica Sveučilišta sa svim proslavama s tim povezanim.

Dekanica je zahvalila na izvještaju i zaključila točku.

**Ad 5.** Dekanica navodi da se zbog promjene članice Senata mora provesti izmjena kod predstavnika u Vijeću DH područja. Na prethodnoj sjednici Fakultetskog vijeća za članicu Senata izabrana je dr. sc. M. Protrka Štimec umjesto dr. sc. Đ. Čilić Škeljo. S obzirom da je dr. sc. M. Protrka Štimec dosad bila zamjenica u Vijeću DH područja, a dr. sc. Đ. Čilić Škeljo članica, prijedlog je Uprave da se dr. sc. M. Protrka Štimec izabere za članicu, a dr. sc. Đ. Čilić Škeljo za zamjenicu. Prijedlog glasi:

1. izv. prof. dr. sc. Marina Protrka Štimec, članica (članica Senata)

 prof. dr. sc. Mario Strecha, zamjenik

2. prof. dr. sc. Nikica Gilić, član

 doc. dr. sc. Đurđica Čilić Škeljo, zamjenica

Dekanica je pozvala članove Vijeća da iznesu svoje prijedloge.

Nije bilo drugih prijedloga te je Fakultetsko vijeće pristupilo tajnom izjašnjavanju. Izjašnjavali su se članovi u znanstveno-nastavnom zvanju.

Dr. sc. D. Dubravec Labaš postavila je pitanje zašto ne mogu glasati i članovi u nastavnim zvanjima s obzirom da su članovi Vijeća DH područja.

Dekanica je odgovorila da Statut Sveučilišta propisuje da o izboru članova vijeća područja glasaju samo članovi u znanstveno-nastavnom zvanju.

Jednoglasno je prihvaćeno povjerenstvo za provođenje tajnog izjašnjavanja u sastavu: dr. sc. R. Šošić Klindžić, dr. sc. K. Pavlina i dr. sc. M. Tonković koje se nakon tajnog izjašnjavanja povuklo sa sjednice da bi prebrojalo glasove i sastavilo izvještaj.

Fakultetsko vijeće tajnim je izjašnjavanjem (od 62 glasača, 57 "za", 3 "protiv" i 7 "nevažećih" i 61 "za", 0 "protiv" i 1 "nevažeći") donijelo sljedeću

**o d l u k u**

Zbog izmjene članice Senata mijenjaju se članica i zamjenica u Vijeću društveno-humanističkog područja kako slijedi:

1. izv. prof. dr. sc. Marina Protrka Štimec, članica (članica Senata)

 prof. dr. sc. Mario Strecha, zamjenik

2. prof. dr. sc. Nikica Gilić, član

 doc. dr. sc. Đurđica Čilić Škeljo, zamjenica

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 6.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora u trajnom zvanju** za područje humanističkih znanosti, polje filologija, grana opće jezikoslovlje (lingvistika) na Katedri za opću lingvistiku Odsjeka za lingvistiku

1. prof. dr. sc. Ranko Matasović, akademik

2. prof. dr. sc. Marko Tadić

3. prof. dr. sc. Mario Brdar (Filozofski fakultet, Osijek)

**Ad 7.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje arheologija, grana srednjovjekovna arheologija, na Odsjeku za arheologiju

1. prof. dr. sc. Ante Uglešić (Odjel za arheologiju Sveučilišta u Zadru)

2. akademik Željko Tomičić

3. prof. dr. sc. Neven Budak

**Ad 8.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana klasična filologija, na Katedri za latinski jezik i književnost Odsjeka za klasičnu filologiju

1. prof. u miru dr. sc. Darko Novaković

2. prof. dr. sc. Nenad Ivić

3. prof. dr. sc. Marko Marinčič (Oddelek za klasično filologijo, Filozofska fakulteta Univerze v Ljubljani)

**Ad 9.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje povijest umjetnosti, na Katedri za umjetnost antike, kasne antike i ranog srednjeg vijeka, na Odsjeku za povijest umjetnosti

1. prof. dr. sc. Miljenko Jurković

2. prof. dr. sc. Sanja Cvetnić

3. prof. emeritus dr. sc. Nikola Jakšić (Sveučilište u Zadru)

**Ad 10.** Odobrava se raspis natječaja i imenuje se stručno povjerenstvo za izbor u nastavno zvanje i na radno mjesto **višeg lektora** za područje humanističkih znanosti, polje filologija, grana romanistika, na Katedri za talijanski jezik, na Odsjeku za talijanistiku

1. Marina Glavaš, viša lektorica

2. dr. sc. Vesna Deželjin, viša lektorica

3. Renata Hace Citra, viša lektorica (Sveučilište u Splitu)

**Ad 11.** Odobrava se raspis natječaja i imenuje se stručno povjerenstvo za izbor u nastavno zvanje i na radno mjesto **lektora** za područje humanističkih znanosti, polje filologija, grana kroatistika, u Croaticumu - Centru za hrvatski kao drugi i strani jezik pri Odsjeku za kroatistiku

1. dr. sc. Ivančica Banković Mandić, viša lektorica

2. dr. sc. Milvia Gulešić Machata, viša lektorica

3. prof. dr. sc. Mihaela Matešić (Filozofski fakultet, Rijeka)

**Ad 12.** Odobrava se raspis natječaja i imenuje se stručno povjerenstvo za izbor u suradničko zvanje i na radno mjesto **asistenta** za područje humanističkih znanosti, polje filologija, grana japanologija, na Katedri za japanologiju Odsjeka za indologiju i dalekoistočne studije

1. doc. dr. sc. Hazuki Mori

2. doc. dr. sc. Ivana Buljan

3. izv. prof. dr. sc. Chikako Shigemori Bučar (Odsjek za azijske studije, Filozofski fakultet Sveučilišta u Ljubljani)

**Ad 13.** Izabire se **dr. sc. Anita Peti-Stantić** u znanstveno-nastavno zvanje i na radno mjesto **redovite profesorice u trajnom zvanju** za područje humanističkih znanosti, polje filologija, grana slavistika na Odsjeku za južnoslavenske jezike i književnosti.

**Ad 14.** Izabire se **dr. sc. Boris Kuzmić** u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana kroatistika, na Odsjeku za kroatistiku.

**Ad 15.** Izabire se **dr. sc. Tomislav Lauc** u naslovno znanstveno-nastavno zvanje **izvanrednog profesora** za područje humanističkih znanosti, polje etnologija i antropologija, grana antropologija, na Odsjeku za etnologiju i kulturnu antropologiju.

**Ad 16.** Izabire se **dr. sc. Irena Bratičević** u znanstveno-nastavno zvanje i na radno mjesto **izvanredne profesorice** za područje humanističkih znanosti, polje filologija, grana klasična filologija, na Odsjeku za klasičnu filologiju.

**Ad 17.** Izabire se **dr. sc. Evelina Rudan Kapec** u znanstveno-nastavno zvanje i na radno mjesto **izvanredne profesorice** za područje humanističkih znanosti, polje filologija, grana kroatistika, na Odsjeku za kroatistiku.

Otvorena je rasprava o točkama od 18. do 24.

Dekanica navodi da je odgovornost pročelnika da na Vijeće dolaze dobro napisani izvještaji i moli pročelnike da kada izvještaji dođu na vijeća odsjeka da provjere jesu li dobro napisani i upozore povjerenstva ukoliko nisu.

Dr. sc. G. Bikić-Carić postavila je pitanje kome se može obratiti vezano za pomoć pri pisanju izvještaja.

Dekanica je odgovorila da se za tehničku pomoć i konzultacije može obratiti tajnici Fakultetskog vijeća, glavnoj tajnici Fakulteta i njoj.

Dekanica je iznijela sljedeće primjedbe za točke od 18. do 24.:

* točka 18., u tablici Rektorskog zbora treba popraviti točku A1 (navesti pet diplomskih radova), B1 (navesti radove), B6 (navesti časopise), B9 (navesti stručne radove) i B11 (navesti predavanje),
* točka 20., u izvještaju piše da je rađen prema starom zakonu, treba pisati prema starom pravilniku.
* točka 21. u tablici Rektorskog zbora treba popraviti točku A1 ( navesti radove), A2 (navesti radove), B1 (navesti izlaganja na skupovima), B2(navesti skupove), B9 (navesti tri stručna rada nakon izbora),
* točka 22., u tablici Rektorskog zbora pod uvjetom 3 treba navesti diplomske radove i pod uvjetom 5 treba navesti pet radova koji se traže.

Više nije bilo primjedbi i Fakultetsko vijeće je pristupilo tajnom izjašnjavanju.

**Ad 18.** Fakultetsko vijeće je tajnim izjašnjavanjem većine prisutnih članova (od 85 glasača, 83 "za", 0 "protiv" i 2 "nevažeća") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Željke Matijašević** u znanstveno zvanje **znanstvene savjetnice u trajnom zvanju –** **redovite profesorice u trajnom zvanju** za područje humanističkih znanosti, polje filologija, grana teorija i povijest književnosti, na Odsjeku za komparativnu književnost.

**Ad 19.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Vesne Buško** u znanstveno zvanje **znanstvene savjetnice u trajnom zvanju –** **redovite profesorice u trajnom zvanju** za područje društvenih znanosti, polje psihologija, grana opća psihologija, na Katedri za psihometriju Odsjeka za psihologiju.

**Ad 20.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 0 "protiv" i 1 "nevažeći") donijelo sljedeću

**o d l u k u**

Izabire se **dr. sc. Radovan Vrana** u znanstveno-nastavno zvanje i na radno mjesto **redovitog profesora** za područje društvenih znanosti, polje informacijske i komunikacijske znanosti, grana knjižničarstvo, na Odsjeku za informacijske i komunikacijske znanosti.

**Ad 21.** Fakultetsko vijeće je tajnim izjašnjavanjem većine prisutnih članova (od 85 glasača, 84 "za", 0 "protiv" i 1 "nevažeći") donijelo sljedeću

**o d l u k u**

Izabire se **dr. sc. Mirjana Šagud** u znanstveno-nastavno zvanje i na radno mjesto **redovite profesorice** za područje društvenih znanosti, polje pedagogija, na Odsjeku za pedagogiju i u Centru za obrazovanje nastavnika.

**Ad 22.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Marija Lütze Miculinić** u znanstveno-nastavno zvanje i na radno mjesto **izvanredne profesorice** za područje humanističkih znanosti, polje filologija, grana germanistika, na Katedri za didaktiku nastave njemačkog jezika na Odsjeku za germanistiku.

**Ad 23.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Reizabire se **dr. sc. Lahorka Plejić Poje** u znanstveno**-**nastavno zvanje i na radno mjesto **izvanredne profesorice** za područje humanističkih znanosti, polje filologija, grana kroatistika, na Katedri za stariju hrvatsku književnost Odsjeka za kroatistiku.

**Ad 24.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Izabire se **Delija Georgeta Ćupurdija** u nastavno zvanje i na radno mjesto **lektorice** za područje humanističkih znanosti, polje filologija, grana romanistika, na Katedri za rumunjski jezik i književnost na Odsjeku za romanistiku.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 25.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno-nastavno zvanje **redovite profesorice u trajnom zvanju** za područje društvenih znanosti, polje psihologija, grana ostale primijenjene psihologije, na Fakultetu za interdisciplinarne, talijanske i kulturološke studije Sveučilišta Jurja Dobrile u Puli

 (predloženica: dr. sc. Neala Ambrosi Randić)

1. prof. dr. sc. Nataša Jokić Begić

2. prof. dr. sc. Gordana Keresteš

3. prof. dr. sc. Izabela Sorić (Odjel za psihologiju Sveučilišta u Zadru)

**Ad 26.** Imenuje se stručno povjerenstvo radi davanja mišljenja o ispunjavanju uvjeta predloženice za reizbor u nastavno zvanje **više predavačice** za područje humanističkih znanosti, polje filologija, grana germanistika, na Visokom gospodarskom učilištu u Križevcima (predloženica: dr. sc. Valentina Papić Bogadi)

1. izv. prof. dr. sc. Slađan Turković

2. izv. prof. dr. sc. Kristian Novak (Filozofski fakultet, Rijeka)

3. Antonela Konjevod, viša lektorica

Otvorena je rasprava o točkama od 27. do 29.

Dekanica je iznijela sljedeće primjedbe:

* točka 28., tablica je dostavljena naknadno,
* točka 29., predloženica ispunjava zadnji uvjet, ali ne udovoljava uvjetima za izbor u navedeno zvanje.

Više nije bilo primjedbi i Fakultetsko vijeće je pristupilo tajnom izjašnjavanju.

**Ad 27.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Renate Barić** u znanstveno zvanje **znanstvene savjetnice –** **redovite profesorice** za područje društvenih znanosti, polje psihologija, grana ostale primijenjene psihologije, za predmete *Elementi psihologije* i *Psihologija sporta i tjelesnog vježbanja*, na Kineziološkom fakultetu Sveučilišta u Zagrebu.

**Ad 28.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje o izboru **dr. sc. Ariane Violić-Koprivec** u nastavno zvanje **profesorice visoke škole** za područje humanističkih znanosti, polje filologija, grana romanistika, za kolegij *Francuski jezik* na Sveučilištu u Dubrovniku.

**Ad 29.** Fakultetsko vijeće je tajnim izjašnjavanjem većine prisutnih članova (od 85 glasača, 79 "za", 6 "protiv" i 0 "nevažećih") donijelo sljedeću

**o d l u k u**

Daje se negativno mišljenje o izboru **Perice Domijan** u nastavno zvanje **više** **predavačice** za područje humanističkih znanosti, polje filologija, grana romanistika, na Sveučilištu u Dubrovniku.

Otvorena je rasprava o točkama od 30. do 73.

Dr. sc. D. Duda komentirao je prijedlog povjerenstva u točki 31. U povjerenstvo se predlaže dr. sc. R. Vrana koga se na istoj sjednici bira u grani knjižničarstvo, a predloženik dr. sc. Krajina bavi se komunikacijom i kulturalnim studijima. Zamolio je Odsjek za informacijske i komunikacijske znanosti da u povjerenstva predlažu kompetentne ljude odnosno ljude koji se bave područjem koje kandidat mora proći da bi stekao određeno zvanje.

Dr. sc. M. Banek Zorica smatra da je dr. sc. R. Vrana kompetentan za članstvo u navedenom povjerenstvu i ističe da ga se često predlaže za komunikacijski dio. Također ističe da Odsjek ima matičnost za polje informacijskih i komunikacijskih znanosti, a da imaju manjak ljudi.

Nastavljena je rasprava u kojoj su sudjelovali dr. sc. D. Duda, dr. sc. M. Banek Zorica, dr. sc. V. Vlahović-Štetić i dr. sc. K. Pavlina. Dr. sc. Pavlina navodi da se dr. sc. R. Vrana bavi komunikacijskim aspektom, da predaje kolegij Osnove komunikacijske tehnologije i da je kompetentan za članstvo u navedenom povjerenstvu.

Nakon rasprave Fakultetsko vijeće javnim je izjašnjavanjem jednoglasno donijelo sljedeće

**o d l u k e**

**Ad 30.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog savjetnika** za područje društvenih znanosti, polje informacijske i komunikacijske znanosti (predloženik: dr. sc. Božo Skoko)

1. prof. dr. sc. Mihaela Banek Zorica

2. prof. dr. sc. Nives Mikelić Preradović

3. prof. dr. sc. Marina Mučalo(Fakultet političkih znanosti, Zagreb)

**Ad 31.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **višeg znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc. Zlatan Krajina)

1. izv. prof. dr. sc. Radovan Vrana

2. prof. dr. sc. Nives Mikelić Preradović

3. prof. dr. sc. Zrinjka Peruško (Fakultet političkih znanosti, Zagreb)

**Ad 32.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **više** **znanstvene suradnice** za područje društvenih znanosti, polje sociologija (predloženica: dr. sc. Gorana Bandalović)

1. prof. dr. sc. Branka Galić

2. prof. dr. sc. Krunoslav Nikodem

3. izv. prof. dr. sc. Sanja Stanić (Filozofski fakultet, Split)

**Ad 33.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje humanističkih znanosti, polje filologija (predloženik: dr. sc. Zvonimir Novoselec)

1. izv. prof. dr. sc. Goranka Antunović

2. izv. prof. dr. sc. Mateusz Milan Stanojević

3. dr. sc. Anja Nikolić Hoyt, znan. savjetnica (Zavod za lingvistička istraživanja HAZU, Zagreb)

**Ad 34.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje humanističkih znanosti, polje filologija, grana germanistika (predloženica: dr. sc. Monika Blagus)

1. izv. prof. dr. sc. Slađan Turković

2. izv. prof. dr. sc. Nataša Pavlović

3. izv. prof. dr. sc. Aneta Stojić (Filozofski fakultet, Rijeka)

**Ad 35.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc. Marko Orešković)

1. prof. dr. sc. Sanja Seljan

2. dr. sc. Ivan Dunđer, znanstv. sur.

3. prof. u miru dr. sc. Mario Essert (Fakultet strojarstva i brodogradnje, Zagreb)

**Ad 36.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc. Bojan Macan)

1. prof. dr. sc. Sonja Špiranec

2. doc. dr. sc. Tomislav Ivanjko

3. doc. dr. sc. Franjo Pehar (Sveučilište u Zadru)

**Ad 37.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Vinka Vidučića** u znanstveno zvanje **znanstvenog savjetnika u trajnom zvanju** za područje društvenih znanosti, polje informacijske i komunikacijske znanosti.

**Ad 38.** Fakultetsko vijeće je tajnim izjašnjavanjem većine prisutnih članova (od 85 glasača, 82 "za", 2 "protiv" i 1 "nevažeći") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Mate Kapovića** u znanstveno zvanje **znanstvenog savjetnika** za područje humanističkih znanosti, polje filologija.

**Ad 39.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Nikše Sviličića** u znanstveno zvanje **višeg znanstvenog suradnika** za područje društvenih znanosti, polje informacijske i komunikacijske znanosti.

**Ad 40.** Izvještaj stručnoga povjerenstva skida se s dnevnog redai vraća Odsjeku za komparativnu književnost na doradu.

**Ad 41.** Fakultetsko vijeće je tajnim izjašnjavanjem većine prisutnih članova (od 85 glasača, 85 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Sande Martinčić Ipšić** u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti.

**Ad 42.** Dekanica je otvorila točku o upisnim kriterijima za akad. god. 2020/2021. koje treba dostaviti na Sveučilište. Vezano za upisne kriterije, Uprava predlaže ukidanje prijemnog ispita za Fakultet, a o detaljima će se razgovarati sa svakim odsjekom. Navodi da je prijedlog posljedica međusobnih razgovora, ali i konzultacija sa stručnjacima za ovo područje te da je prijedlog malo drugačiji od prijedloga koji je iznesen na sastanku pročelnika. Postojeći razredbeni postupak izgleda tako da ocjene iz srednje škole nose 20% bodova, obvezni dio državne mature 40% bodova, izborni dio državne mature 5%. Dodatne provjere specifičnih znanja, vještina i sposobnosti nose 30%, a rezultati natjecanja su nosili od 2 do 5% ovisno o studijskoj grupi koja se željela studirati. Također, postoji 2% za vrhunske sportaše i 2% za druga posebna postignuća. Uprava je željela pojednostaviti razredbeni postupak, a i godinama se već priča prijemnom ispitu koji ima smisla kad postoji velik broj kandidata. Kad taj broj bitno opada kao što opada prošlih godina, to se čak pojavljuje kao svojevrsna prepreka za upisivanje Filozofskog fakulteta. Prijedlog Uprave je ukinuti obvezni zajednički test intelektualnih sposobnosti, vrednovati izborni predmet na maturi tako da se redefinira zajednička skupina predmeta za Filozofski fakultet, ukidanje polaganja trećeg stranog jezika i omogućiti izravni upis za prva tri mjesta na državnim natjecanjima. Uprava predlaže da test intelektualnih sposobnosti ostane kakav je i sada, ali samo za one studijske grupe za koje postoji velik interes kandidata kao mogućnost koju mogu i ne moraju iskoristiti, o tome moraju odlučiti odsjeci. Studiji za koje postoji veliki interes su psihologija, pedagogija, sociologija, ruski jezik, antropologija, švedski jezik, dvopredmetna povijest, arheologija, nederlandistika i komparativna. Pritom dekanica upozorava da je puno lakše zadržati prijemni ispit na jednopredmetnim studijskim grupama gdje on ima sasvim jasan smisao. Međutim, upozorava da je za dvopredmetne grupe problem ukoliko se odluče za to jer si time zatvaraju ulaz kandidata jer oni kandidati koji nisu išli na testiranje ne mogu se kasnije predomisliti i izabrati grupu koja ima prijemni ispit. Grupe koje imaju veliki interes su one koje imaju omjer kandidata 8:1, svaka grupa odlučuje za sebe želi li prijemni ispit ili ne želi. Neofilološki studiji koji su dosad imali ispitivanje predznanja jezika to mogu i dalje zadržati u jednakoj formi kao što je bilo i dosad. U slučaju kad nema testiranja sposobnosti 30% bodova mora se preraspodijeliti na ostatak kriterija i prijedlog je Uprave da se bodovi preraspodijele u skladu s međusobnim odnosom dosadašnjih kriterija. To bi kod većina studijskih grupa značilo da prosjek ocjena više ne nosi 20 nego 30% bodova, obvezni dio državne mature nosio bi sljedeće: hrvatski jezik 30%, matematika B razine za većinu studijskih grupa 8% i strani jezik nosio bi 23%. Za sociologiju i psihologiju situacija izgleda drukčije, a kad bi i te grupe odustale od prijemnog ispita prosjek svih ocjena nosio bi 30%, hrvatski jezik 23%, matematika A razine 23%, strani jezik 15%. Na raspravu je stavljeno pitanje jesu li odsjeci za to da se ukine obvezni test sposobnosti te da ga mogu, ako žele, odabrati samo studijske grupe čiji je omjer interesa na broj raspoloživih mjesta 8:1 ili veći.

Dr. sc. M. Tadić podsjetio je da je prije uvođenja zajedničkog prijemnog ispita svaki odsjek organizirao svoj poseban prijemni ispit koji je bio relevantan za struku, za odabir studenata kandidata za konkretnu struku. Ističe da je osobno bio protiv uvođenja zajedničkog prijemnog ispita jer smatra da je puno bolji kriterij odabira kandidata da svaki odsjek napravi svoj poseban prijemni ispit. Smatra da se ovim prijedlogom Uprave uvodi neki hibridni model ispita, odsjeci mogu odlučiti želi li ili ne žele prijemni ispit, ali opet ne mogu birati nešto što će biti konkretno za njihovu struku nego moraju uzeti gotov prijemni ispit intelektualnih sposobnosti koji gubi jedinstvenost koju je imao kad su sve grupe to morale, a s druge strane ne pokriva specifičnost koju bi odsjeci možda htjeli.

Dekanica smatra da su bila druga vremena kad je uveden jedinstveni prijemni ispit jer je tada interes za Filozofski fakultet bio puno veći, a cijela logika ovog prijedloga je da se uklone prepreke i da se što više otvori mogućnost da se ljudi upišu na Filozofski fakultet. Druga stvar koja se od uvođenja zajedničkog ispita bitno izmijenila je uvođenje državne mature. Što se tiče pojedinačnih ispita po odsjecima dekanica smatra da su ti ispiti bili rađeni na brzinu i da nisu bili najbolji, a zajednički ispit uklonio je svojevrsni pritisak na nastavnike s raznih strana koje su postojale i to se više ne želi vratiti u sustav. Zaključuje da u ovom trenutku postoji državna matura kao svojevrsni korektiv i kao nešto što daje mjeru i Uprava nije sklona vraćanju parcijalnih prijemnih ispita jer se time opet postavljaju neke prepreke kojima se pokušava otežati budućim studentima.

Dr. sc. Z. Božić Blanuša ističe da je ključni argument to da drugi filozofski fakulteti nemaju prijemni te da si Fakultet više ne može dozvoliti da mu zbog prijemnog ispita kandidati odustaju i odlaze na druge filozofske fakultete i na taj način puno lakše postaju studenti.

Dr. sc. R. Geld izvijestila je da je Odsjek za anglistiku proveo raspravu o prijedlogu Uprave i jednoglasno usvojio da ne treba prijemni ispit iz svih razloga koji su navedeni. Također smatraju da treba doraditi i odsječki test predznanja na način da bi uključivao i jezik i kulturu itd. i da Odsjek treba razmišljati na način što uistinu želi, kakve studente želi i na taj način formirati taj ispit koji će zapravo biti jedini eliminacijski.

Dr. sc. M. Tadić postavio je pitanje mogu li i neki drugi odsjeci za koje možda ne postoji pojačan interes također odlučiti da imaju fakultetski prijemni ispit.

Dekanica je odgovorila da je prijedlog Uprave da ne, ali o tome odlučuje Vijeće.

Dr. sc. M. Tadić smatra da su u tom slučaju odsjeci na neki način diskriminirani i da bi se taj prijedlog trebao dati odsjecima na raspravu. Njegov odsjek nije znao za taj prijedlog i nisu o tome raspravljali.

Dekanica je istaknula da su pročelnici o tome obavješteni.

Na prijedlog dr. sc. K. Radoš Perković provedeno je izjašnjavanje svakog odsjeka pojedinačno.

Za ukidanje testa intelektualnih sposobnosti odlučili su se svi odsjeci osim Odsjeka za psihologiju, Odsjeka za etnologiju i kulturnu antropologiju za studij antropologije, a Odsjek za lingvistiku i Odsjek za povijest umjetnosti nisu o tome donijeli odluku.

Nakon izjašnjavanja odsjeka, dekanica je na glasanje stavila prijedlog da se ukine obvezni test intelektualnih sposobnosti, osim za studijske grupe koje žele sudjelovati u testu.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Ukida se obvezni test intelektualnih sposobnosti, a studijske grupe koje to žele mogu ga odabrati.

Na glasanje je stavljen prijedlog da se bodovi testa intelektualnih sposobnosti u dosadašnjim omjerima priključuju bodovima mature i ocjena.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Bodovi testa intelektualnih sposobnosti raspodjeljuju se na ocjene iz škole i rezultate obveznog dijela mature u skladu s dosadašnjim međusobnim omjerom.

Sljedeće je dekanica na raspravu stavila vrednovanje izbornoga predmeta na maturi. Ukazuje na to da je prijedlog Uprave da se taj izborni predmet vrednuje kao i do sada, a to znači da ukupno nosi 5% bodova. Kako bi se dvopredmetnim grupama olakšala situacija predlaže da svi izborni predmeti za koje su pojedini studiji dosad pokazali interes uđu u zajednički pul, kako bi zapravo bilo koji predmet koji student na maturi odabere mogao kandidirati za bilo koji studij na Filozofskom fakultetu.

U raspravi o prijedlogu su sudjelovali dr. sc. H. Jurić, dr. sc. V. Vlahović-Štetić, dr. sc. Z. Sikirić, dr. sc. Z. Božić Blanuša, dr. sc. D. Bagić i dr. sc. N. Jovanović nakon koje je Fakultetsko vijeće uz 2 *suzdržana* glasa donijelo sljedeću

**o d l u k u**

Izborni predmet vrednovat će se s 5% bodova.

Kao izborni predmet vrednovat će se sljedeći predmeti:

* *grčki jezik, latinski jezik, povijest, etika, filozofija, logika, politika i gospodarstvo, psihologija, sociologija, glazbena umjetnost, likovna umjetnost, drugi strani jezik, informatika, kemija, biologija, fizika, geografija.*

Vezano za polaganje trećeg stranog jezika dekanica navodi da se na Fakultetu organizira testiranje za 22 jezika, a ukupno je ove godine bilo 15 kandidata. Ističe da je to organizacijski zahtjevno, troškovi su veći od prihoda, a rezultat u cjelokupnom razredbenom postupku nosi 2%. Svi drugi fakulteti su to ukinuli pa sad Fakultet to provodi samo za sebe i još dodatno naplaćuje kandidatima. Također, navodi da postoji još i problem s kriterijem po kojim se priznaje pravo na polaganje. Prvotna ideja je bila da se netko tijekom svog školovanja još posebno usavršavao ili naučio treći strani jezik, a u praksi se događa da netko upiše neku filološku grupu i onda to polaže kao treći jezik i dobiva dodatne bodove. Zbog svega navedenog Uprava predlaže da se ukinu dodatni bodovi za treći strani jezik.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Ukida se priznavanje i polaganje trećeg stranog jezika.

Vezano za prijedlog da se dopusti izravan upis za prva tri mjesta na državnim natjecanjima, dekanica navodi da će se svakim odsjekom porazgovarati koja će državna natjecanja priznavati.

Dr. sc. Z. Božić Blanuša nadovezala se naglasivši da je prijedlog Uprave da se svakako na onaj predmet iz kojeg je maturant osvojio prva tri mjesta može izravno upisati, ali i napominje da je i do sada u kriterijima bilo, primjerice za kroatistiku, da se priznaju rezultati na državnim natjecanjima i za još neke druge predmete i da se dodaju bodovi, ali ne omogućuju izravni upis. Prijedlog je da se onima koji su osvojili prva tri mjesta za taj predmet omogućuje upis, a da za drugi predmet prolaze rangiranje kao i svi ostali.

Povela se rasprava u kojoj su sudjelovali dr. sc. M. Jurković, dr. sc. V. Vlahović Štetić, dr. sc. M. Tadić, dr. sc. K. Radoš-Perković, dr. sc. H. Jurić, dr. sc. D. Bagić, R. Faber, dr. sc. M. Tonković, dr. sc. D. Dubravec Labaš, dr. sc. D. Duda, dr. sc. K. Kardov, nakon koje je dekanica predložila zaključak da će svaka studijska grupa napraviti odabir, na temelju popisa koji će Uprava poslati, koje državne prvake izravno prihvaća na studij, a kojima će dati dodatnih 2% bodova za sudjelovanje na državnim natjecanjima.

Dr. sc. M. Jurković predložio je da izravan upis vrijedi za obje grupe.

Na glasanje je stavljen prijedlog da izravan upis vrijedi za odsjek koji to propiše i Fakultetsko vijeće je javnim izjašnjavanjem donijelo sljedeću

**o d l u k u**

Omogućuje se izravan upis u studij ako je učenik osvojio državnu nagradu (prva tri mjesta na državnom natjecanju) za odsjek koji to propiše.

Mogu se dodjeljivati dodatni bodovi za sudjelovanje u državnim natjecanjima (2%) o čemu odlučuje odsjek.

Nakon donošenja odluka dr. sc. R. Geld komentirala je da se uvodi jako puno promjena i da bi trebalo uvesti praćenje što te promjene donose, kakve studente Fakultet dobiva i koje je rezultate dobivao s promjenama.

Povela se rasprava u kojoj su sudjelovali dr. sc. G. Kuterovac Jagodić, dr. sc. V. Vlahović-Štetić, dr. sc. R. Geld i dr. sc. T. Petrović Leš.

Nakon rasprave dekanica je zaključila da se osniva radno tijelo u sastavu dr. sc. R. Geld, dr. sc. G. Kuterovac Jagodić i dr. sc. K. Kardov koje će pripremiti prijedlog metodologije za praćenje rezultata uvedenih promjena.

Sljedeće je na raspravu stavljeno pitanje dodjeljivanja dodatnih bodova za sportaše. Dekanica navodi da se dosad dodjeljivalo 2% dodatnih bodova za upis sportaša i Uprava predlaže da se ti dodatni bodovi uklone. Navodi da upisani sportaši imaju razne pogodnosti u studiranju i to im olakšava studiranje.

Dr. sc. T. Bukovčan istaknula je da se godišnje upisuje relativno dosta velik sportaša koji imaju potvrdu HOO-a i na temelju toga i statutarno i pravilnički imaju dosta pogodnosti u studiju i mišljenja je da im je to dovoljno.

O prijedlogu ukidanja dodatnih bodova za sportaše povela se rasprava u kojoj su sudjelovali dr. sc. K. Radoš-Perković, dr. sc. R. Geld, dr. sc. M. Tadinac, dr. sc. S. Turković, dr. sc. M. Tonković i dr. sc. G. Kuterovac Jagodić.

Nakon rasprave na glasanje je stavljen prijedlog da se zadrži dodjeljivanje dodatnih 2% bodova za sportaše. Fakultetsko vijeće javnim je izjašnjavanjem uz 13 *protiv* i 4 *suzdržana* glasa donijelo sljedeću

**o d l u k u**

Omogućuje se dodjeljivanje dodatnih bodova za upis sportaša (2%).

Dr. sc. N. Jokić Begić postavila je pitanje vezano za upis invalida s obzirom da su dosad imali izravno pravo upisa ukoliko pređu prag na prijemnom ispitu.

Dekanica je odgovorila da će se nakon upisa u sljedeću godinu vidjeti treba li o tome donositi neku posebnu odluku.

Zaključila je točku.

**Ad 43.** Prodekanica dr. sc. Z. Božić Blanuša izvijestila je da je 9.10. održana sjednica Povjerenstva za održavanje kvalitete i tamo su ove točke odobrene na Povjerenstvu i upućene na Vijeće. Bilo je tridesetak izmjena nositelja, izvođača zbog napredovanja, otkaza itd. Predlaže da Vijeće usvoji predložene izmjene.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Odobravaju se izmjene u izvedbenim planovima studijskih programa u ak. godini 2019./2020.:

Odsjek za anglistiku

Odsjek za etnologiju i kulturnu antropologiju

Odsjek za filozofiju

Odsjek za fonetiku

Odsjek za hungarologiju, turkologiju i judaistiku

Odsjek za informacijske i komunikacijske znanosti

Odsjek za kroatistiku

Odsjek za povijest

Odsjek za psihologiju

Odsjek za romanistiku

Odsjek za sociologiju

Centar za obrazovanje nastavnika

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 44.** Odobrava se angažiranje vanjskih suradnika na Odsjeku za arheologiju u zimskom semestru akad. god. 2019/2020.:

* **prof. dr. sc. Damir Mihelić** (Veterinarski fakultet, Zagreb) (70 % nastave)i **dr. sc. Mirela Pavić** (Veterinarski fakultet, Zagreb) (30 % nastave) iz kolegija *Arheologija bioloških ostataka*, 2P
* **prof. dr. sc. Damir Mihelić** (Veterinarski fakultet, Zagreb) (70 % nastave)i **dr. sc. Mirela Pavić** (Veterinarski fakultet, Zagreb) (30 % nastave) iz kolegija *Zooarheologija*, 2P
* **prof. u miru dr. sc. Aleksandar Durman** za kolegij *Tehnološki razvoj i ekologija u arheologiju*, 2P

Odobrava se angažiranje vanjskog suradnika **Filipa Brčića,** mag. hist., u Centru za obrazovanje nastavnika u akad. god. 2019/2020. za kolegij *Sustavna pedagogija*, 8 sati seminara tjedno.

Odobrava se angažiranje vanjske suradnice **dr. sc. Sanje Veršić** u Centru za strane jezike u zimskom semestru akad. god. 2019/2020. za izvođenje kolegija *Ruski za akademske potrebe 1* i *Ruski za akademske potrebe 3*, 12 sati vježbi tjedno, ukupno 180 sati semestralno.

Odobrava se angažiranje vanjskih suradnika na Odsjeku za etnologiju i kulturnu antropologiju u zimskom semestru akad. god. 2019/2020.:

* **prof. dr. sc. Damir Mihelić** (Veterinarski fakultet, Zagreb) iz izbornog kolegija *Forenzična antropologija – analiza trauma i osobne biologije*, 2S
* **Ana Mikulka,** doktorandica(Ministarstvo hrvatskih branitelja, Zagreb) iz izbornog kolegija *Forenzična antropologija – analiza trauma i osobne biologije*, 1V

Odobrava se angažiranje vanjskog suradnika **prof. dr. sc. Stjepana Ćosića** na Odsjeku za informacijske i komunikacijske znanosti u ak. god. 2019/2020. na obveznom kolegiju *Povijest institucija u Hrvatskoj* 30P/30S.

Odobrava se angažiranje vanjskih suradnika na Odsjeku za istočnoslavenske jezike i književnosti u ak. god. 2019/2020.:

**Madina Umarova**

*Lektira 3* u okviru kolegija *Jezične vježbe iz ruskog jezika 3*, obvezni, 4V

*Lektira 4* u okviru kolegija *Jezične vježbe iz ruskog jezika 4*, obvezni, 4N

*Lektira 5* u okviru kolegija *Jezične vježbe iz ruskog jezika 5*, obvezni, 4V

*Lektira 6* u okviru kolegija *Jezične vježbe iz ruskog jezika 6*, obvezni, 4N

**prof. dr. sc. Jevgenij Paščenko**

*Ukrajinska književnost 3*, obvezni, 3P

*Ukrajinska književnost 5*, obvezni, 3P

*Ukrajinsko-hrvatske književne veze*, obvezni izborni, 2P

Odobrava se angažiranje vanjskih suradnika na Odsjeku za hungarologiju, turkologiju i judaistiku:

* **Einat Hason** na Katedri za judaistiku umjesto Agnes Eve Dadon na vježbama iz hebrejskog jezika,
* **Igor Kusin** u zimskom semestru ak. god. 2019/2020. na kolegiju *Povijest hebrejskog jezika*, 30P.

Odobrava se angažiranje vanjske suradnice **dr. sc. Eveline Grozdanove** na Odsjeku za južnoslavenske jezike i književnosti u ak. god. 2019/2020. na obaveznim kolegijima *Jezične vježbe iz bugarskog jezika 1-6* i *Suvremeni bugarski jezik – morfosintaksa* te na izbornom kolegiju *Tečaj bugarskog jezika 1*.

Odobrava se angažiranje vanjskih suradnika na Samostalnoj katedri za kineziologiju na obveznom kolegiju *Tjelesna i zdravstvena kultura* u zimskom semestru akad. god. 2019/2020.:

**Nikolina Skender**, pred., 8V

**Nenad Krošnjar**, pred., 14V

**Karmen Weber Damjanić**, prof., 4V

**Goran Marić**, prof., 6V

Odobrava se angažiranje vanjske suradnice **Delie Georgete Ćupurdije** na Odsjeku za romanistiku u ak. god. 2019/2020.:

*Rumunjske jezične vježbe III*, obavezan kolegij, 60V

*Rumunjske jezične vježbe IV,* obavezan kolegij, 60V

Odobrava se angažiranje vanjske suradnice **Dorijane Kavčić** u ak. god. 2019/2020. na izbornom kolegiju u fakultetskoj ponudi:

*Hrvatski znakovni jezik 1*, 15P/30V

*Hrvatski znakovni jezik 2*, 15P/30V

**Ad 45.** Izabiru se mentori Odsjeka za fonetiku u akad. god. 2019/2020.:

**Zimski semestar**

*Razvoj govora*

Neda Gugo Crevar – Dječji vrtić "Cvrčak", Turopoljska 29, Zagreb

*Metodika rada na govoru u elektroničkim medijima*

Mr. sc. Višnja Modrić – HRT, Služba za jezik i govor, Prisavlje 3, Zagreb

*Metodika govorništva*

Dario Budimir – Klasična gimnazija, Križanićeva 4a, Zagreb

Ida Dvorščak – XVIII. gimnazija, Mesićeva 35, Zagreb

Anđelka Ravlić – Gimnazija i strukovna škola "Svijet", Vlaška 40, Zagreb

*Audiologija i spaciocepcija*

Gordana Deak, Christina Luš, Suzana Miljević, Zoran Sabljar, Stjepan Dubac – Poliklinika za rehabilitaciju slušanja i govora SUVAG, Lj. Posavskog 10, Zagreb

*Audiotehnika*

Zoran Sabljar, Nataša Klarić Bonacci, Maja Lakuš – Poliklinika za rehabilitaciju slušanja i govora SUVAG, Lj. Posavskog 10, Zagreb

**Ljetni semestar**

*Slušanje i govor*

Spomenka Lalić – Centar za odgoj i obrazovanje "Slava Raškaj", Vladimira Nazora 47, Zagreb

dr. Ivana Aras, dr. med., spec. ORL, Zrinka Somek Mihaljević, Ivanka Jurjević Grkinić, Dragica Ivančić, Tara Jelovac, Dubravka Mišetić, Ksenija Šmit – Poliklinika za rehabilitaciju slušanja i govora SUVAG, Lj. Posavskog 10, Zagreb

*Metodika fonetske njege glasa i izgovora (individualan pristup)*

Mr. sc. Višnja Modrić, HRT – Služba za jezik i govor, Prisavlje 3, Zagreb

Mr. sc. Ivana Legati, izv. prof. – Akademija dramske umjetnosti, Trg Republike Hrvatske 5, Zagreb

*Govorni poremećaji i metodika njihova popravljanja*

Nataša Klarić Bonacci, Lana Vlah, Ana Stipić, Roberta Flass, Ivana Vdović, Sofija Nađvinski, Silvana Bilonić Milošević, Blanka Zec, Lana Horvat, Martina Vuković Ogrizek, Tamara Tokodi, Irena Zovko Prpić, Gordana Martić, Magdalena Čolak, Tihana Moharić, Marina Vidačić Benšek, Iva Tadić – Poliklinika za rehabilitaciju slušanja i govora SUVAG, Lj. Posavskog 10, Zagreb

*Metodika individualnog pristupa rehabilitaciji slušanja i govora*

Mirna Budja, Zrinka Somek Mihaljević, Željka Pajnić Crnolatac, Ivanka Jurjević Grkinić, Boška Munivrana Dervišbegović – Poliklinika za rehabilitaciju slušanja i govora SUVAG, Lj. Posavskog 10, Zagreb

*Slušni poremećaji i metodika rehabilitacije slušanja*

Nataša Klarić Bonacci, Vesna Kramarić, Dijana Merey Sarajlija, Sara Petra Mihaljević, Zoran Sabljar, Nina Sakić, Marijana Tuta Dujmović, Vlahoviček Melita, Tonka Vranić – Poliklinika za rehabilitaciju slušanja i govora SUVAG, Lj. Posavskog 10, Zagreb

**Ad 46.** Izabiru se mentorice Odsjeka za germanistiku za nastavu njemačkog jezika za akad. god. 2019/20.:

1. Mia Marušić, XVIII. Gimnazija, Mesićeva ulica 35, Zagreb

2. Maja Kolesarić, IV. Gimnazija, Ulica Žarka Dolinara 9, Kajzerica, Zagreb

3. Azra Plićanić Mesić, Centar za strane jezike Filozofskog fakulteta u Zagrebu

**Ad 47.** Izabiru se mentori prakse u knjižnicama u zimskom semestru akad. god. 2019/20.:

Mr. sc. Ivančica Đukec-Kero (Knjižnice grada Zagreba)

Antonija Filipeti (Nacionalna i sveučilišna knjižnica)

Jelena Lešaja (Hrvatska knjižnica za slijepe)

Mr. sc. Vedrana Juričić (Knjižnica HAZU)

Dr. sc. Bojan Macan (Centar za znanstvene informacije IRB-a)

Dorja Mučnjak (Knjižnica Filozofskog fakulteta)

Anamarija Starčević-Štambuk (Knjižnica instituta za etnologiju i folkloristiku)

**Ad 48.** Izabiru se mentori Odsjeka za pedagogiju za stručno-pedagošku praksu iz kolegija *Ustanove ranog odgoja i obrazovanja*, *Teorije i metodike nastave*, *Školska stručno-pedagoška praksa i obrazovanje darovitih* za akademsku godinu 2019/2020.:

**ŠKOLSKA STRUČNO PEDAGOŠKA PRAKSA**

OŠ Tituša Brezovačkog; Maja Sokač

OŠ Malešnica; Katarina Posavec

OŠ Frana Galovića; Mara Stojanac

OŠ Gustava Krkleca; Ana Marinović Radojković

OŠ Božjakovina; Andrea Gregurić Jug

OŠ Savski gaj; Anđa Pavlović

OŠ Medvedgrad; Vedrana Kurjan Manestar

OŠ Trnsko; Biljana Manin

OŠ Jure Kaštelana; Zdravka Ciglenečki

OŠ Kajzerica; Mirela Sučević

OŠ Bukovac; Jadranka Bizjak Igrec

Škola za medicinske sestre Vrapče; Zlatica Šimunović

Škola za medicinske sestre Vinogradska; Nada Mudrovčić

OŠ Davorina Trstenjaka; Vanja Praznik

OŠ Samobor; Vlasta Marjanović Milanović

OŠ Mate Lovrak; Vladislava Perić

**TEORIJE I METODIKE NASTAVE**

*OŠ Davorina Trstenjaka*

Jadranka Krajačić Puk

Sanela Ivančević

Zrinka Romić

Natalija Vrbanović Madić

*OŠ Kajzerica*

Andrea Bosanac

Vesna Draženović Žitko

Sunčana Mumelaš

Danijela Cerjan

Marina Hranilović Hadžić

Romana Piskač

**USTANOVE RANOG ODGOJA I OBRAZOVANJA**

Voditeljica prakse: prof. dr. sc. Edita Slunjski

Dječji vrtić *Dječja igra*, A. B. Jurišića 9, Zagreb

Pedagoginja mentorica: Sanja Kolarić Piplica, prof.

Dječji vrtić *Gajnice*, Hrvatskih iseljenika 6, Zagreb

Pedagoginje mentorice: Nikolina Nikić, mag. paed. i

 Iva Mondecar, mag. paed.

Dječji vrtić *Ivana Brlić Mažuranić*, Cerska 22, Zagreb

Pedagoginja mentorica: Zlata Gunc, prof.

Dječji vrtić *Malešnica*, A. Topića Mimare 36, Zagreb

Pedagoginja mentorica: Sonja Marković, prof.

Dječji vrtić *Medveščak*, Voćarska bb, Zagreb

Pedagoginja mentorica: Mirna Krpan, prof.

Dječji vrtić *Radost*, Ljubijska bb, Zagreb

Pedagoginja mentorica: Alka Požnjak Malobabić, prof.

Dječji vrtić *Milana Sachsa*, Sachsova 5, Zagreb

Pedagoginja mentorica: Ivana Popek, mag. paed.

Dječji vrtić *Šumska jagoda*, Sveti Duh 75, Zagreb

Pedagoginja mentorica: Sanda Barić, prof.

Dječji vrtić *Trešnjevka*, Badalićeva 24, Zagreb

Pedagoginja mentorica: Đurđica Grozdanović, prof.

Dječji vrtić *Trnsko*, Trnsko 19, Zagreb

Pedagoginje mentorice: Milana Crevar, mag. paed. i

 Mila Šimić, mag. paed.

Dječji vrtić *Vrbik*, Gagarinov put 10, Zagreb

Pedagoginja mentorica: Katica Kuljašević, prof.

Dječji vrtić *Zrno*, Nede Krmpotić 5, Zagreb

Pedagoginja mentorica: Vesna Kašuba, prof.

**Ad 49.** Izabiru se osnovnoškolski i srednjoškolski mentori za sudjelovanje u izvođenju programa Nastavničkog smjera Diplomskog studija povijesti na Odsjeku za povijestu akademskoj godini 2019/2020.:

Babić, Ana, OŠ Ivana Filipovića, Filipovićeva 1, Zagreb

Batinović, Marita, OŠ Antuna Gustava Matoša (Ravnice), Aleja A. Augustinčića 12, Zagreb

Despot, Igor, OŠ Savski Gaj, Remetinečka cesta 64a, Zagreb

Đurić Vesna, OŠ Malešnica, Ante Topića Mimare 36, Zagreb

Janković, Tamara, OŠ Josipa Jurja Strossmayera, Varšavska ulica 18, Zagreb

Ladika, Marjanca, OŠ Augusta Šenoe, Selska cesta 95, Zagreb

Ležaić, Maja, OŠ Augusta Šenoe, Selska cesta 95, Zagreb

Op den Camp Aralica, Renata, OŠ Otok (Sloboština), Gradićeva 4, Zagreb

Perković, Karmen, OŠ Ivana Gorana Kovačića (Šalata), Mesićeva 35, Zagreb

Dijanić, Dijana, Poljoprivredna škola Zagreb (Dubrava), Đure Prejca 2, Zagreb

Gogić, Petar, XV. gimnazija, Jordanovac 8, Zagreb

Lovrić, Andrija, I. gimnazija (Novi Zagreb), Avenija Dubrovnik 36, Zagreb

Mijatović, Damir, Športska gimnazija, Selska cesta 119, Zagreb

Strugar, Helena, Gimnazija Lucijana Vranjanina, Trg hrvatskih pavlina 1, Zagreb

Šašić, Miroslav, Prirodoslovna škola Vladimira Preloga, Ulica grada Vukovara 269, Zagreb

Ujaković, Karolina, V. gimnazija (Centar), Klaićeva 1, Zagreb

Vorel, Svjetlana, V. gimnazija (Centar), Klaićeva 1, Zagreb

**Ad 50.** Prihvaća se izvještaj poslijedoktorandice **dr. sc. Željane Pancirov Cornelisse** o radu na Odsjeku za germanistiku.

**Ad 51.** Prihvaća se izvještaj o radu **dr. sc. Une Mikac,** poslijedoktorandice na Odsjeku za psihologiju.

**Ad 52.** Prihvaća se izvještaj o radu **Tene Šinjori,** asistentice na Odsjeku za zapadnoslavenske jezike i književnosti.

**Ad 53.** Imenuje se stručno povjerenstvo za ocjenu teme **Ane Unkić** pod naslovom **Koncertna dvorana Vatroslava Lisinskog u Zagrebu – etnološko i kulturno-antropološko promišljanje prostora, programske politike i društvenih vrijednosti**, na poslijediplomskome doktorskome studiju Etnologije i kulturne antropologije, mentorica: dr. sc. Naila Ceribašić, zn. savj. (Institut za etnologiju i folkloristiku, Zagreb)

1. doc. dr. sc. Petra Kelemen

2. dr. sc. Vjera Katalinić, zn. savj. (Hrvatska akademija znanosti i umjetnosti)

3. doc. dr. sc. Sanja Lončar

**Ad 54.** Imenuje se stručno povjerenstvo za ocjenu teme **mr. sc. Melise Forić Plasto** pod naslovom **Politike obrazovanja u Bosni i Hercegovini (1992-2018) na primjeru nastave povijesti**, na poslijediplomskome doktorskome studiju Moderne i suvremene hrvatske povijesti u europskom i svjetskom kontekstu, mentorica: dr. sc. Snježana Koren, viša zn. suradnica

1. izv. prof. dr. sc. Igor Duda (Filozofski fakultet, Pula)

2. dr. sc. Snježana Koren, viša zn. suradnica

3. izv. prof. dr. sc. Magdalena Najbar Agičić (Sveučilište Sjever, Koprivnica)

**Ad 55.** Imenuje se stručno povjerenstvo za ocjenu teme **Branke Molnar** pod naslovom **Žene Zagrebačkoga Gradeca u 17. stoljeću**, na poslijediplomskome doktorskome studiju Predmoderne povijesti, mentorica: doc. dr. sc. Zvjezdana Sikirić Assouline

1. prof. dr. sc. Zrinka Blažević

2. doc. dr. sc. Zvjezdana Sikirić Assouline

3. izv. prof. dr. sc. Marija Mogorović Crljenko (Filozofski fakultet, Pula)

**Ad 56.** Imenuje se stručno povjerenstvo za ocjenu teme **Astrid Kovačević** pod naslovom **Odnos ženskog, ženstvenog i literarnog u opusu Oriane Fallaci**, na poslijediplomskomedoktorskome studiju Književnosti, izvedbenih umjetnosti, filma i kulture, mentorica: doc. dr. sc.Maša Grdešić

1. doc. dr. sc. Francesca Maria Gabrielli

2. doc. dr. sc. Maša Grdešić

3. doc. dr. sc. Roberta Matković (Filozofski fakultet, Pula)

**Ad 57.** Prihvaća se tema **Petra Bujasa** pod naslovom **Koncepcija magije u sudskim procesima protiv čarobnjaštva na području Zagreba i sjeverozapadne Hrvatske u 17. i 18. stoljeću**, na poslijediplomskome doktorskome studiju Etnologije i kulturne antropologije, mentori: dr. sc. Žarko Španiček (Ministarstvo kulture RH) i izv. prof. dr. sc. Hrvoje Gračanin.

**Ad 58.** Prihvaća se tema **Lovre Furjanića** pod naslovom **Transhumanizam kao paradigma čitanja anglofonih književnosti,** na poslijediplomskome doktorskome studiju Znanosti o književnosti, teatrologije i dramatologije, filmologije, muzikologije i studija kulture, mentor: prof. dr. sc. Stipe Grgas.

**Ad 59.** Prihvaća se tema **Ane Buterin** pod naslovom **Problem vremena u egzistencijalističkim romanima Petra Šegedina**, na poslijediplomskome doktorskome studiju Književnosti, izvedbenih umjetnosti, filma i kulture, mentor: izv. prof. dr. sc. Aleksandar Mijatović (Filozofski fakultet Sveučilišta u Rijeci).

**Ad 60.** Prihvaća se tema **Kristine Posilović** pod naslovom **Melankolija kao narativna strategija otpora u prozi suvremenih hrvatskih autorica**, na poslijediplomskome doktorskome studiju Književnosti, izvedbenih umjetnosti, filma i kulture, mentor: izv. prof. dr. sc. Dejan Durić (Filozofski fakultet Sveučilišta u Rijeci).

**Ad 61.** Prihvaća se tema **Terezije Šijaković Bošković** pod naslovom **Mehanizmi književnoga vrednovanja – od akademije do bloga,** na poslijediplomskome doktorskome studiju Književnosti, izvedbenih umjetnosti, filma i kulture, mentorica: izv. prof. dr. sc. Marina Protrka Štimec.

**Ad 62.** Prihvaća se tema **Matije Drandića** pod naslovom **Životi na granici - ljudska iskustva i svakodnevica u Porečkoj biskupiji tijekom 17. stoljeća**, na poslijediplomskome doktorskome studiju Predmoderne povijesti, mentorica: prof. dr. sc. Zrinka Blažević.

**Ad 63.** Imenuje se stručno povjerenstvo za ocjenu doktorskoga rada **Damira Stanića** pod naslovom **Bihać kao sjedište Bihaćke kapetanije i slobodni kraljevski grad**, mentorica: prof. dr. sc. Nataša Štefanec

1. doc. dr. sc. Marko Šarić

2. prof. dr. sc. Neven Budak

3. prof. dr. sc. Ivan Jurković (Sveučilište Jurja Dobrile u Puli)

**Ad 64.** Imenuje se stručno povjerenstvo za ocjenu doktorskoga rada **Ive Mandušić** pod naslovom **Povijest obitelji Drašković u 16. i prvoj polovici 17. stoljeća**, mentorica: prof. dr. sc. Nataša Štefanec

1. prof. dr. sc. Zrinka Blažević

2. prof. dr. sc. Borislav Grgin

3. dr. sc. Marija Karbić (Hrvatski institut za povijest, Zagreb)

**Ad 65.** Imenuje se stručno povjerenstvo za ocjenu doktorskoga rada **Ružice Jurčević** pod naslovom **Suvremeno sveučilište između humanističkih ideala i tržišnih interesa**, mentorica: prof. dr. sc. Vedrane Spajić-Vrkaš

1. doc. dr. sc. Zvonimir Komar

2. prof. dr. sc. Vedrana-Spajić Vrkaš,

3. prof. dr. sc. Berto Šalaj (Fakultet političkih znanosti Sveučilišta u Zagrebu)

**Ad 66.** Imenuje se stručno povjerenstvo za ocjenu doktorskoga rada **Zorana Horvata** pod naslovom **Didaktičko-metodičke kompetencije nastavnika matematike**, mentor: izv. prof. dr. sc. Ante Kolak

1. doc. dr. sc. Ivan Markić

2. izv. prof. dr. sc. Ante Kolak

3. prof. dr. sc. Siniša Opić (Učiteljski fakultet, Zagreb)

**Ad 67.** Imenuje se stručno povjerenstvo za ocjenu doktorskoga rada **Lee Čataj** pod naslovom **Geneza i razvoj lasinjske kulture na području središnje i gorske Hrvatske,** mentorica: prof. dr. sc. Tihomila Težak-Gregl

1. doc. dr. sc. Marcel Burić

2. dr. sc. Jaqueline Balen, viša znanstvena suradnica (Arheološki muzej, Zagreb)

3. prof. dr. sc. Tihomila Težak-Gregl

**Ad 68.** Imenuje se stručno povjerenstvo za ocjenu doktorskoga rada **Oresta Vilchynskoga** pod naslovom **Sakralni prostor stare vjere Slavena istočne Galicije**, mentor: prof. dr. sc. Goran Pavel Šantek

1. prof. emeritus Vitomir Belaj

2. prof. dr. sc. Andrej Pleterski (Slovenska akademija znanosti i umjetnosti, ZRC SAZU)

3. prof. dr. sc. Goran Pavel Šantek

**Ad 69.** Imenuje se stručno povjerenstvo za ocjenu doktorskoga rada **Nikoline Iris Filipović** pod naslovom **Kompleksnost života u perspektivi opće teorije sistema,**mentor: izv. prof. dr. sc. Hrvoje Jurić

1. prof. dr. sc. Lino Veljak

2. doc. dr. sc. Ljudevit Fran Ježić

3. izv. prof. dr. sc. Tomislav Krznar (Učiteljski fakultet, Zagreb)

**Ad 70.** Imenuje se stručno povjerenstvo za ocjenu doktorskoga rada **Sandre Kučine Softić** pod naslovom **Digitalne kompetencije nastavnika za primjenu e-učenja u visokom obrazovanju,** mentorica: prof. dr. sc. Jadranka Lasić Lazić

1. prof. dr. sc. Mihaela Banek Zorica

2. izv. prof. dr. sc. Krešimir Pavlina

3. prof. dr. sc. Igor Balaban (FOI)

**Ad 71.** Imenuje se stručno povjerenstvo za ocjenu doktorskoga rada **Davorina Valenčića** pod naslovom **Povećanje raspoloživosti mrežnih uređaja primjenom upravljačkoga konfiguracijskoga standarda**, mentor: prof. dr. sc. Vladimir Mateljan

1. doc. dr. sc. Vedran Juričić

2. izv. prof. dr. sc. Krešimir Pavlina

3. prof. u miru dr. sc. Željko Hutinski (FOI)

**Ad 72.** Imenuje se stručno povjerenstvo za ocjenu doktorskoga rada **Vanese Varge** pod naslovom **Uloga društvenih medija u promociji prava i zaštite životinja,** mentorica: prof. dr. sc. Nada Zgrabljić Rotar (Hrvatski studiji, Zagreb)

1. doc. dr. sc. Željka Miklošević

2. izv. prof. dr. sc. Radovan Vrana

3. doc. dr. sc. Darijo Čerepinko (Sveučilište Sjever)

**Ad 73.** Imenuje se stručno povjerenstvo za ocjenu doktorskoga rada **Miljenke Došen** pod naslovom **Hibridni rod - modeli androginije u književnosti bečke moderne,** mentor: prof. dr. sc. Svjetlan Lacko Vidulić

1. prof. dr. sc. Marijan Bobinac

2. prof. dr. sc. Svjetlan Lacko Vidulić

3. doc. dr. sc. Tihomir Engler (Sveučilište J. J. Strossmayera u Osijeku)

**Ad 74.** Imenuje se stručno povjerenstvo za ocjenu doktorskoga rada **Helene Trbušić** pod naslovom **Kritička analiza diskursa o fleksibilizaciji tržišta rada**, mentorica: prof. dr. sc. Jasminka Lažnjak

1. izv. prof. dr. sc. Dragan Bagić

2. prof. dr. sc. Jasminka Lažnjak

3. izv. prof. dr. sc. Karin Doolan (Odjel za sociologiju Sveučilišta u Zadru)

**Ad 75.** Prihvaća se izvještaj stručnoga povjerenstva i pozitivno ocjenjuje doktorski rad **Valentine Šarac Lekić** pod naslovom **Izvor i struktura motivacije za poučavanje engleskoga kao stranoga jezika.**

**Ad 76.** Prihvaća se izvještaj stručnoga povjerenstva i pozitivno ocjenjuje doktorski rad **Matka Matije Marušića** pod naslovom **Izgradnja i socijalna topografija seksterija u Dubrovniku od sredine 14. do druge polovice 15. stoljeća**.

**Ad 77.** Prihvaća se izvještaj stručnoga povjerenstva i pozitivno ocjenjuje doktorski rad **Jelene Parizoska** pod naslovom **Promjenjivost glagolskih frazema u engleskom i hrvatskom jeziku - kognitivnolingvistička analiza**.

**Ad 78.** Prihvaća se izvještaj stručnoga povjerenstva i pozitivno ocjenjuje doktorski rad **Silvije Graljuk** pod naslovom **Prijedlozi s genitivom u hrvatskom i ukrajinskom jeziku**.

**Ad 79.** Prihvaća se izvještaj stručnoga povjerenstva i pozitivno ocjenjuje doktorski rad **Lane Batinić** pod naslovom **Doprinos iskustava iz primarnih obitelji obaju partnera kvaliteti intimne veze u mlađoj odrasloj dobi.**

**Ad 80.** Prihvaća se izvještaj stručnoga povjerenstva i pozitivno ocjenjuje doktorski rad **mr. sc. Romane Benić Brzica** pod naslovom **Prikazivanja lika svećenika u književnosti hrvatskog i slovenskog modernizma.**

**Ad 81.** Prihvaća se izvještaj stručnoga povjerenstva i pozitivno ocjenjuje doktorski rad **Gorana Koletića** pod naslovom **A Longitudinal Analysis of the Association between Adolescents’ Use of Sexually Explicit Material and Risky Sexual Behaviors** (Longitudinalna analiza povezanosti uporabe seksualno eksplicitnih sadržaja i rizičnih seksualnih ponašanja među adolescentima).

**Ad 82.** Imenuje se stručno povjerenstvo za ocjenu završnog specijalističkog rada **Tihane Kosi** pod naslovom **Psihološka otpornost i promicanje oporavka od psihičkih bolesti**, mentorica: doc. dr. sc. Anita Lauri Korajlija

1. prof. dr. sc. Lidija Arambašić

2. doc. dr. sc. Anita Lauri Korajlija

3. doc. dr. sc. Miranda Novak (Edukacijsko-rehabilitacijski fakultet, Zagreb)

**Ad 83.** Prihvaća se izvještaj stručnoga povjerenstva i pozitivno ocjenjuje završni specijalistički rad **Emine Zoletić** pod naslovom **Razina kognitivnih i izvršnih funkcija u osoba s doživljenim moždanim udarom.**

**Ad 84.** Odobrava se **prof. dr. sc. Meri Tadinac** korištenje slobodne studijske godine u akademskoj godini 2020/2021.

**Ad 85.** Prihvaća se izvještaj **prof. dr. sc. Nataše Jokić Begić** o korištenju slobodne studijske godine u ljetnim semestrima akademskih godina 2017/18. i 2018/19.

**Ad 86.** Imenuje se **doc**. **dr. sc.** **Suzana Kos** za predstojnicu Katedre za češki jezik i književnost na Odsjeku za zapadnoslavenske jezike i književnosti za akad. god. 2019/2020. i 2020/2021.

**Ad 87.** Imenuje se **izv. prof.** **dr. sc.** **Zrinka Kovačević** za predstojnicu Katedre za slovački jezik i književnost na Odsjeku za zapadnoslavenske jezike i književnosti za akad. god. 2019/2020. i 2020/2021.

**Ad 88.** Dekanica je predložila imenovanje Povjerenstva za utvrđivanje minimalnih uvjeta u postupku produljenja radnog odnosa zaposlenika na znanstveno-nastavnim radnim mjestima nakon ispunjenih uvjeta za odlazak u mirovinu na mandat od dvije godine u sljedećem sastavu:

1. prof. dr. sc. Vesna Vlahović-Štetić, predsjednica
2. prof. dr. sc. Nenad Ivić, član
3. prof. dr. sc. Davor Dukić, član
4. prof. dr. sc. Anita Peti-Stantić, članica
5. prof. dr. sc. Morana Čale, članica

Zamjenice:

1. prof. dr. sc. Davorka Matić, prva zamjenica
2. prof. dr. sc. Zrinka Blažević, druga zamjenica

N. Trkovnik predložila je da se u povjerenstvo imenuje i jedan studentski član.

Dekanica navodi da Pravilnik ne regulira da postoji studentski član pa se ne može imenovati u ovom trenutku, ali se može razgovarati o izmjenama Pravilnika.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Imenuje se Povjerenstvo za utvrđivanje minimalnih uvjeta u postupku produljenja radnog odnosa zaposlenika na znanstveno-nastavnim radnim mjestima nakon ispunjenih uvjeta za odlazak u mirovinu na mandat od dvije godine:

1. prof. dr. sc. Vesna Vlahović-Štetić, predsjednica
2. prof. dr. sc. Nenad Ivić, član
3. prof. dr. sc. Davor Dukić, član
4. prof. dr. sc. Anita Peti-Stantić, članica
5. prof. dr. sc. Morana Čale, članica

Zamjenice:

1. prof. dr. sc. Davorka Matić, prva zamjenica
2. prof. dr. sc. Zrinka Blažević, druga zamjenica

**Ad 89.** Dekanica je izvijestila da su članovi i članice Stegovnog suda za studente podnijeli izvještaj te ističe da je Sud jedna od institucija ovog fakulteta koja stvarno dobro funkcionira i zahvaljuje se predsjednici dr. sc. Kuterovac Jagodić i svim članovima Stegovnog suda koji su taj posao odrađivali. S obzirom da je Stegovnom sudu istekao mandat potrebno je imenovati novi. Na poziv odsjecima da se dostave prijedlozi za članove stigli su prijedlozi s pet odsjeka pa dekanica moli da se odsjeci ubuduće odazovu na pozive za predlaganje članova u povjerenstva.

Prijedlozi odsjeka za članove Stegovnog suda iz redova nastavnika:

Odsjek za germanistiku: izv. prof. dr. sc. Slađan Turković

Odsjek za filozofiju: doc. dr. sc. Ankica Čakardić

Odsjek za etnologiju i kulturnu antropologiju: prof. dr. sc. Tomislav Pletenac

Odsjek za psihologiju: doc. dr. sc. Andrea Vranić

Odsjek za povijest: doc. dr. sc. Marko Šarić

Prijedlog Studentskog zbora za članove iz redova studenata:

1. Norma Trkovnik – zamjenica predsjednika Suda
2. Mirela Dakić
3. Tomislav Karlić
4. Filip Kučeković
5. Luka Vrljić

Dekanica je za članove iz redova nastavnika još predložila doc. dr. sc. Ivanu Buljan i asistenta Josipa Ralašić te je predložila da se za predsjednika Suda imenuje izv. prof. dr. sc. S. Turković.

Na temelju članka 7. Pravilnika o stegovnoj odgovornosti studenata Fakulteta, Fakultetsko vijeće jednoglasno je donijelo

O D L U K U

O IMENOVANJU

**STEGOVNOG SUDA ZA STUDENTE**

Imenuje se Stegovni sud za studente za akad. god. 2019/2020. i 2020/2021.:

Iz redova nastavnika:

1. izv. prof. dr. sc. Slađan Turković – predsjednik Suda
2. doc. dr. sc. Ankica Čakardić
3. prof. dr. sc. Tomislav Pletenac
4. doc. dr. sc. Andrea Vranić
5. doc. dr. sc. Marko Šarić
6. doc. dr. sc. Ivana Buljan
7. Josip Ralašić, asistent

Iz redova studenata:

1. Norma Trkovnik – zamjenica predsjednika Suda
2. Mirela Dakić
3. Tomislav Karlić
4. Filip Kučeković
5. Luka Vrljić

**Ad 90.** Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Predstavnicom Odsjeka za etnologiju i kulturnu antropologiju u Vijeću povjerenika za osiguravanje kvalitete umjesto doc. dr. sc. Petre Kelemen imenuje se izv. prof. dr. sc. **Marijeta Rajković Iveta.**

Zamjenicom člana u Povjerenstvu za osiguravanje kvalitete umjesto doc. dr. sc. Petre Kelemen imenuje se izv. prof. dr. sc. Marijeta Rajković Iveta.

**Ad 91.** Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Prihvaća se izvještaj o radu Croaticuma – Centra za hrvatski kao drugi i strani jezik u akademskoj godini 2018/2019.

**Ad 92.**

* Dr. sc. N. Jovanović izvijestio je Vijeće o glasinama da je Nacionalno vijeće za znanost provelo reviziju znanstvenih časopisa koji su u humanističkom području raspoređeni u a1 i a2 skupine i pri tome je došlo do nekih promjena u smislu da su neki časopisi čak sasvim izgubili a2 status, neki su promijenjeni iz a1 u a2, a neki iz a2 u a1. Također ima saznanja da su uredništva časopisa dosta zabrinuta, kao i da neki povlače svoje radove iz onih časopisa koji su promijenili status. S obzirom na navedeno smatra da bi Vijeće trebalo zatražiti službenu informaciju.

Dr. sc. M. Jurković informirao je Vijeće o saznanjima koje ima vezano za navedeno i predložio da se reagira. Naime, smatra da su povjerenstva koja su provodila reviziju radila na vrlo čudan i netransparentan način i da su odluke koje su donesene donošene protiv urednika i protiv časopisa koji su konkurentski članovima povjerenstva. Smatra da je potrebna akcija, ali ne pojedinačna i predlaže da dekanica sazove urednike časopisa i da se reagira.

Dekanica je zahvalila na informaciji i najavila sazivanje sastanka s urednicima časopisa i dogovor oko reakcija.

* Predstavnik Vijeća studenata izvijestio je o provedbi izbora za predstavnike studenata u vijećima odsjeka te zamolio nastavnike za suradnju. Nakon što se provedu izbori popisi svih novoizabranih predstavnika i njihovih zamjenika bit će poslani pročelnicima odsjeka.

Dr. sc. K. Radoš-Perković postavila je pitanje vezano za provedbu izbora. Naime, jedan predstavnik je odlučio samoinicijativno provoditi izbore preko sustava Omege, a u Pravilniku se sustav Omega ne spominje.

Povela se rasprava u kojoj su sudjelovali student, dr. sc. K. Radoš-Perković i dr. sc. T. Bukovčan.

Dr. sc. T. Bukovčan navodi da su izbori pod ingerencijom Vijeća studenata i da se tako provode godinama te da je i prošlih godina bilo tehničkih problema zato što je jednostavno bilo premalo studenata i iz tog razloga se kod izbora koristi Omega.

Dekanica je zamolila studente da zamole profesore da im dopuste da provedu izbore na početku predavanja i isto tako da obavijeste pročelnike o izborima. Također, moli pročelnike da vode brigu o tome da pozivaju studente na sjednice odsjeka i studente da na te sjednice dolaze.

Na kraju sjednice dekanica je podsjetila na svečano obilježavanje Dana Fakulteta koje će se održati u petak 18. listopada i pozvala sve da prisustvuju svečanoj sjednici.

Zahvalila je svima na sudjelovanju te zaključila 1. redovitu sjednicu Fakultetskoga vijeća u akad. god. 2019/2020.

Sjednica je završila u 11:50.

 Dekanica

 prof. dr. sc. Vesna Vlahović-Štetić

Zapisnik sastavila:

Monika Mesaroš